《谢孙状元寒食见赠》
宋代·魏野

一首状元诗，封来到竹扉。
读留寒食烛，拜换道家衣。
誉过心无愧，酬迟礼转非。
闲思播琴里，谁更会玄微。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。